钦定古今图书集成/明伦汇编/闺媛典/第149卷 > 何仪妻张氏
## 钦定古今图书集成/明伦汇编/闺媛典/第149卷 > 何仪妻张氏

按《黄州府志》：“张氏，广济何仪妻。年十六，适仪，未三月，
仪亡，欲从死，母谕之，氏曰：‘何氏宗祀已绝，舅姑衰，敢
不遵母命。乃竭力苦守以事舅姑。舅姑没，罄所有以
厚衣棺。家日落，邻多暴客，遂附居母族，抚侄华宗。越
七十五年，侄以恩例入资，授前卫经历。陈情以表姑
节，敕赐建坊。正德己巳，年九十七终’。”